CELEX: 32015R2013
Language: fi
Date: 2015-11-11 00:00:00
Title: Komission täytäntöönpanoasetus (EU) 2015/2013, annettu 11 päivänä marraskuuta 2015, sairausvakuutusriskin tasoitusjärjestelmiin liittyviä keskihajontoja koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista (ETA:n kannalta merkityksellinen teksti)

12.11.2015   
            
            
               FI
            
            
               Euroopan unionin virallinen lehti
            
            
               L 295/9
            
         KOMISSION TÄYTÄNTÖÖNPANOASETUS (EU) 2015/2013,
   annettu 11 päivänä marraskuuta 2015,
   sairausvakuutusriskin tasoitusjärjestelmiin liittyviä keskihajontoja koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (1) ja erityisesti sen 109 a artiklan 4 kohdan kolmannen alakohdan,
   sekä katsoo seuraavaa:
   
               (1)
            
            
               Vakavaraisuuspääomavaatimuksen standardikaavan sairausvakuutusriskiosion laskemiseksi olisi vahvistettava vakuutusmaksu- ja korvausvastuuriskin keskihajonnat, jotka liittyvät tiettyihin jäsenvaltioiden kansallisiin lainsäädäntötoimenpiteisiin ja jotka mahdollistavat terveyteen kohdistuvia riskejä koskevien korvausten jakamisen vakuutus- ja jälleenvakuutusyritysten kesken.
            
         
               (2)
            
            
               Tällaiset keskihajonnat olisi vahvistettava ainoastaan Alankomaiden hoitovakuutuslain (Zorgverzekeringswet, Health Care Insurance Act) osalta, jossa säädetään pakollisesta perussairausvakuutuksesta (basisverzekering), jäljempänä ’Alankomaiden sairausvakuutusriskin tasoitusjärjestelmä’. Euroopan vakuutus- ja lisäeläkeviranomaisen selvityksen mukaan Alankomaiden sairausvakuutusriskin tasoitusjärjestelmä on ainoa tällainen unionin järjestelmä, joka täyttää direktiivin 2009/138/EY 109 a artiklan 4 ja 5 kohdassa säädetyt vaatimukset.
            
         
               (3)
            
            
               Tässä asetuksessa vahvistettujen keskihajontojen määrittämisessä on otettu huomioon De Nederlandsche Bankin toimittamat laskelmat.
            
         
               (4)
            
            
               Tämä asetus perustuu Euroopan vakuutus- ja lisäeläkeviranomaisen komissiolle toimittamiin teknisten täytäntöönpanostandardien luonnoksiin.
            
         
               (5)
            
            
               Euroopan vakuutus- ja lisäeläkeviranomainen on järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1094/2010 (2) 37 artiklan mukaisesti perustetulta vakuutus- ja jälleenvakuutusalan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Keskihajonnat
   Alankomaiden sairausvakuutusriskin tasoitusjärjestelmään kuuluvien sairauskuluvakuutusten ja suhteellisten jälleenvakuutusten sairausvakuutusriskiosion laskemisessa vakuutus- ja jälleenvakuutusyritysten on käytettävä seuraavia keskihajontoja:
   
               a)
            
            
               2,7 % NSLT-sairausvakuutuksen vakuutusmaksuriskin osalta;
            
         
               b)
            
            
               5 % NSLT-sairausvakuutuksen korvausvastuuriskin osalta;
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 335, 17.12.2009, s. 1.
   
      (2)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).